Nikolai Burdenko

pisi|Akadeemik Nikolai Burdenko (1876–1946). NSV Liidu postmark, 1976 (Michel nr 4471, Scott nr 4438)
Nikolai Nilovitš Burdenko (vene keeles Николай Нилович Бурденко; 22. mai 1876 – 11. november 1946 Moskva) oli vene kirurg, neurokirurgia rajaja Venemaal.

Ta õppis Tomski ülikoolis ja seejärel Tartu ülikoolis, mille ta lõpetas 1906. aastal. Alates 1910. aastast töötas Tartu ülikoolis professorina. Alates 1918. aastast töötas Voroneži ülikoolis ja 1923. aastast Moskva Riiklikus Ülikoolis. 1934. aastal asutas ta maailma esimese neurokirurgia instituudi. Aastatel 1937–1946 oli ta Punaarmee peakirurg.

1944. aastast juhtis ta Katõni massimõrva uurimise komisjoni, mis tegi vastavalt Nõukogude parteivõimude korraldusele süüdlasteks sakslased, kuigi tegelikult oli massimõrv Nõukogude Liidu Kommunistliku Partei (ÜK(b)P KK Poliitbüroo) korraldatud ja NKVD toime pandud sõjakuritegu.

Burdenko nime kannab neurokirurgia instituut Moskvas. Nõukogude ajal nimetati N. Burdenko tänavaks varasemat ja praegust Veski tänavat Tartus. Toomemäel oli Nikolai Burdenko mälestussammasTartu. Nikolai Burdenko mälestussammas Toomemäel Tartu Ülikooli Raamatukogu fotokogu. Tema auks on nimetatud ka asteroid 6754 Burdenko.

Ta oli abielus Vana-Kuuste mõisast pärit baltisakslase Agnes Helene (Ella) von Siversiga (1876–1939), kes oli Vana-Kuuste mõisniku August Friedrich von Siversi (1837–1896) ja tema abikaasa Helene (Lolo) von Seidlitzi (1845–1930) tütar. Abielu lahutati.Genealogisches Handbuch des Adels. Adlige Häuser B. Band IV. Limburg a. d. Lahn: C. A. Starke Verlag, 1959. Lk 494, 495.

 Tunnustus 

Sotsialistliku töö kangelane (1943) 
Stalini preemia (1941) 
Lenini orden (1935, 1943, 1945)

Viited

Kirjandust
Maie Toomsalu artikkel Nikolai Burdenkost raamatus "Tartu Ülikooli Vana Anatoomikumi professorid". Tartu, 2002, lk 186–191

Välislingid

Teoseid
Nikolai Burdenko bareljeefportree Toome kliinikus
Nikolai Burdenko rindportree. Nooremas eas

Kategooria:Venemaa arstiteadlased
Kategooria:Venemaa kirurgid
Kategooria:Sõjaväemeedikud
Kategooria:Venemaa arstid
Kategooria:NSV Liidu Meditsiiniteaduste Akadeemia liikmed
Kategooria:Tartu Ülikooli arstiteaduskonna professorid
Kategooria:Tartu Ülikooli arstiteaduskonna vilistlased
Kategooria:Sotsialistliku töö kangelased
Kategooria:Stalini preemia laureaadid
Kategooria:Lenini ordeni kavalerid
Kategooria:Punalipu ordeni kavalerid
Kategooria:Punatähe ordeni kavalerid
Kategooria:Novodevitšje kalmistule maetud
Kategooria:Sündinud 1876
Kategooria:Surnud 1946